Spabook

Éjszakai fürdőtúra Leányfürdő 05.28.
2023-05-28 18:00 - 23:00 (Europe/Helsinki) | Leányfürdő, Móricz Zsigmond út 142, Leányfalu, Pest, 2016, Magyarország

Szegedi Papucs Napja 2023
2023-06-10 | Szeged Dóm tér, Dóm tér, Szeged, 6720, Magyarország

Repülőtér éjszakája
2023-08-12
Éjszakai reptérlátogatás, repülős talkshow, különleges repülőtéri járművek és oldtimerek, pályaválasztási foglalkozások és bemutatók, valamint szabadtéri mozi is várja a látogatókat szombaton, a Repülőtér éjszakáján Budapesten, a ferihegyi Aeropark repülőmúzeumban.

Vízipisztoly országos rekord 40 magyar strandon
2023-08-19 14:00 - 14:30
Még mindig tart a nyár, ha pedig nyár, akkor víz és strand és élmények! Melyik gyerek vagy felnőtt ne vetné bele magát örömmel egy önfeledt vízipisztolycsatába? Erre gondolva hirdette meg a Magyar Fürdőszövetség új akcióját, az országos vízipisztolycsatát tagfürdőiben, mely egyúttal rekordkísérlet is lesz, aminek lényege, hogy augusztus 19-én, szombaton egy időben több százan vagy akár több ezren vehetnek részt egy fergeteges vízipisztolycsatában – mindezt a 21. századi technika segítségével, online módon összekapcsolva.

Kézműves Sörfesztivál Óbuda-Békásmegyeren
2023-08-25 17:00 - 2023-08-27 22:00 | Óbuda, Fő tér 3., Budapest, 1033, Magyarország
A nyár utolsó hétvégéjén ismét Kézműves Sörfesztiválon kapcsolódhatunk ki Óbudán. A sörkülönlegességek mellett gasztroélmények, ingyenes koncertek és gyermekprogramok is várják a látogatókat.
Már hagyománya van annak, hogy nyár végén, kellemes társaságban finom söröket kóstolva kapcsolódhatunk ki a III. kerületben. A minőségi italokról kézműves sörfőzdék gondoskodnak, amelyek több százféle sörrel készülnek, hogy az idei fesztiválon is biztosan mindenki megtalálja a számára legízletesebbet.
A fesztivált az utolsó nyári hétvégén tartják péntektől vasárnapig, augusztus 25-től 27-ig.
Zenei kíséret jó hangulatban
„A zene alapvető része a mindennapjaimnak, aktívan utcazenélek.” Így vall Oláh Marcell a választott műfajához fűződő kapcsolatáról, aki 26-án, szombaton délután lép fel az Esernyős színpadán.
Vasárnap többek közt a szintén tehetségkutató műsorban először bemutatkozó, Galambos Pétert hallhatjuk, aki immár 2013 óta járja a pubokat, szórakozóhelyeket feldolgozásaival és saját dalaival.
Dominó, sakk, puzzle, ezúttal óriásméretben
Mindhárom napon Uno-kártya, sakk, malom, dominó, puzzle várja a gyereket és a játék szeretetét szívükben megőrző felnőtteket. Ráadásul kedvenc játékaink XXL méreteket öltöttek, hogy minél több családnak nyújtsanak szórakoztató élményeket.
Mindeközben a Szentlélek téren darts és csocsó várja a fesztiválozókat.
Tegyük próbára ügyességünket és gyorsaságunkat, mindezt kikapcsolódás közben, jó társaságban, kiváló sörökkel kísérve!

Éjszakai fürdőzés, szaunaest a Barlangfürdőben
2023-08-26 19:30 - 23:30 | Barlangfürdő, Pazár István sétány 1., Miskolc, 3519, Magyarország
Augusztus 26-án 19:30-23:30-ig, hangulatos éjszakai fürdőzéssel várunk benneteket a Miskolctapolca Barlangfürdőben!
Az éjszakai fürdőzés mellett 3 tematikus felöntést tartalmazó szaunaesten is részt vehetsz.
Belépőjegyek az eseményre:
Éjszakai fürdőjegy: egységesen 4.100 Ft/fő, mely a beltéri medencék igénybevételére jogosít fel.
Éjszakai fürdőjegy és szaunaest belépőjegy: egységesen 5.650 Ft/fő, mely 19:30 – 21:00 óra között vásárolható meg a helyszínen, kedvezmény igénybevételére nincs lehetőség.
A belépőjegy a fürdőhasználaton felül 3 tematikus felöntést tartalmazó szaunaprogramot is magában foglal, melyen minden felöntés után limonádéval és gyümölcspohárral kedveskedünk a résztvevőknek.
Kedvezmény igénybevételére nincs lehetőség!
FONTOS! az éjszakai szaunaprogramok limitált férőhelyesek, így az ezen való részvétel előzetes regisztrációhoz kötött (09:00-16:00 között a +36 70/338-4534-es telefonszámon).
Pénztárzárás: 21:00
Medencezárás: 23:00
Fürdőzárás: 23:30
Tölts el egy különleges estét a Barlangfürdőben!
A programváltoztatás jogát fenntartjuk!

Lánchíd Fesztivál
2023-09-16 10:00 - 21:30 | Clark Ádám tér, Clark Ádám tér, Budapest, 1013, Magyarország
Szeptember 16-án jön a LÁNCHÍD FESZTIVÁL!
Az első számú szimbólum, ami összeforrt a város nevével, és ami összeköti Budapestet a lakóival: a Lánchíd. Az idén 150 éves Budapest ingyenes fesztivállal köszönti a felújított Lánchidat a Clark Ádám téren. Szeptember 16-án többek között Nagy Ervin, Péterfy Bori, Vecsei H. Miklós, Pásztor Anna, Radics Gigi és Király Viktor is fellép a hídavató bulin, de változatos gyerekprogramok és történeti kiállítás is várja az érdeklődőket.
Találkozzunk szeptember 16-án, és ünnepeljük közösen az újjászületett Lánchidat!
Napközben a Pesti alsó rakparton 11:00-18:00 óráig a Fővárosi Önkormányzat jóvoltából ingyenes gyerekprogramok és Lánchíd történeti kiállítás vár benneteket a Valyo állandó programjai mellett, továbbá találkozhattok az ÉnBudapestem applikáció kihelyezett standjával is. Ezt követően pedig 19:30-tól egész késő estig tartó koncertekkel várunk benneteket a Clark Ádám téren.
Fellépők:
Péterfy Bori, Irie Maffia (Sena, Kemon, Columbo, Busa P.), Király Viktor, Balla Eszter, Nagy Ervin, Lábas Viki, Kollár-Klemencz László, Deniz / Orsovai Reni, Quartzbox formáció, Dés László, Vecsei H. Miklós, Beck Zoli, Bocskor Bíborka, Farkas Izsák, Radics Gigi, Sör és Fű, Pásztor Anna, Ham Ko Ham, Video disco, Hősök, Wunderlich József, Ember Márk és meglepetés finálé…
Programok:
Pesti alsó rakpart:
10:00-18:00:
Valyo programok
Lánchíd történeti kiállítás
Gyerekprogramok (fa körhinta és fa játékok, ékszerek készítése hulladékból vagy hozott kincsekből, Inspirál Cirkuszközpont – zsonglőr program, VISU Slowdesign: Budapest150 pecsétekkel egyedi vászontáska készítése, vagy hozott anyagra nyomtatás)
Budai oldal:
17:00: Dj set
19:30: Lánchíd koncert
21:00: Dj set
Méltó ajándékot kapott 150. születésnapjára Budapest, a megújult Széchenyi Lánchidat. A felújítási munkálatokat az eredetileg tervezettnél másfél hónappal korábban fejezték be, így a fővárosiak már augusztus elején visszakapták Budapest ikonikus hídját. Szeptember 16-án pedig egynapos ingyenes fesztivállal ünnepelhetjük a főváros szimbólumát. A budai hídfőnél, a Clark Ádám téren egész este népszerű hazai előadók lépnek fel, akik Budapest témájú dalokat adnak elő.
A 19:30-kor kezdődő koncert házigazdája Szabó Simon színész-műsorvezető lesz, a fellépők előtt pedig Karácsony Gergely, Budapest főpolgármestere köszönti majd a közönséget. Az előadók között olyan népszerű művészekkel találkozhatunk, mint Nagy Ervin, Péterfy Bori, Dés László, az Irie Maffia, Vecsei H. Miklós, Beck Zoli, Lábas Viki és Pásztor Anna.
“A Lánchíd mindannyiunk kedvenc budapesti jelképe: fényképezzük, átsétálunk rajta és csodáljuk a panorámát róla. Most, hogy megszépült és megújult, a 150 éves Budapesttel együtt méltó módon szeretnénk megünnepelni. Bízunk benne, hogy a Budapest-tematikus dalok és a népszerű előadók által minőségi és szép estét tudunk nyújtani, ahol mindenki megtalálja a maga szórakozását. Szeretnénk megszólítani a budapestieket és a turistákat, a vidékről vagy külföldről érkezett utazókat egyaránt.” – mondta el Faix Csaba, a Budapest Brand nZrt. vezérigazgatója.
A fellépők:
Péterfy Bori, Irie Maffia, Király Viktor, Balla Eszter, Nagy Ervin, Lábas Viki, Kollár-Klemencz László, Vecsei H. Miklós, Beck Zoli, Deniz és Orsovai Reni, Quartzbox, Random Trip, Dés László, Bocskor Bíborka, Farkas Izsák, Radics Gigi, Sör és Fű, Pásztor Anna, Ham Ko Ham, Hősök, Wunderlich József és Ember Márk.
A koncert előtt és után DJ szórakoztatja a közönséget, napközben pedig a Pesti Alsó Rakparton 11:00-18:00 óráig a Fővárosi Önkormányzat jóvoltából ingyenes gyerekprogramok és Lánchíd történeti kiállítás vár mindenkit a Valyo állandó programjai mellett. Az ÉnBudapestem applikáció hoszteszei is várnak minden érdeklődőt az online kedvezménykártya lehetőségeivel kapcsolatban.
További részletek és a teljes program a Lánchíd fesztivál Facebook eseményében található.

Bükfürdő - Csepreg Félmaraton
2023-09-23 09:00 - 20:00 | Bükfürdő, Bük, Bük, 9740, Magyarország
Bükfürdő-Csepreg Félmaraton 2023. szeptember 23-án szombaton
Bük Város Önkormányzata, Csepreg Város Önkormányzata, valamint a Büki Gyógyfürdő Zrt. ismét, immár 3. alkalommal rendezi meg hagyományos őszi futóversenyét.
A versenyen több távon lehet indulni:
félmaraton egyéni és 3 fős váltóban,
7 kilométer egyéni valamint
500 és 1 000 méter gyerek távokon.
A verseny a megújult Termál térről indul, ahol este a Magna Cum Laude zenekar szórakoztatja a versenyzőket és a vendégeket.
A nevezés már elindult, részletekről a https://futabukfurdo.hu/ weboldalon lehet tájékozódni.
A futóverseny egyben támogatás is, hiszen a nevezési díjból befolyt összeget a büki Csodaország Óvoda, Bölcsőde és Közétkeztetést Ellátó Intézmény és a Csepregi Óvodásokért Alapítvány javára ajánljuk fel.

¡Hola Budapest! – Spanyol-magyar fesztivál a Palotanegyedben
2023-09-30 14:00 - 2023-10-01 21:30 | Több helyszínen Budapest 8. kerületében, Palotanegyed, Budapest, 1088, Magyarország
Budapestre jön egy kis Spanyolország!
Idén ősszel igazi mediterrán hangulat költözik Budapest egyik legszínesebb városrészébe: szeptember 30-án és október 1-jén a spanyol zene és tánc, a gasztronómia, valamint különleges művészeti és a kulturális élmények kapnak főszerepet a nyolcadik kerületi a Palotanegyedben. Luz Casal, a világhírű spanyol énekesnő is fellép a fesztiválon.
Ismerd meg az ¡Hola Budapest! spanyol-magyar fesztivált, katt a linkre az eseményben!

Szaunaest: szaunázz a világ körül Budapest legújabb szaunaházában
2023-10-06 18:00 - 21:00 | Chill Island Szauna Club, Mezőtárkány utca 4, Budapest, 1173, Magyarország
Szaunázz a világ körül Budapest legújabb szaunaházában!
Gyere velünk és élvezd a világ különleges pontjainak hangulatát, zenéit, illatait és ízeit!
18:30-kor ellátogatunk Provence levendula mezőire francia melódiák társaságában, majd
19:20-kor feltüzeljük a hangulatot az arab kávé illatával és életteli zenéikkel, végül
20:10-kor lelazulunk jamaicai módra némi rum és végtelen reggae kíséretében.
A program során gyümölcstál, süti, frissítő limonádé, tea szolgálja kedves vendégeink jóllétét, fogyasszatok bátran!
Dézsazuhany, kinti és benti pihenő, vadonatúj környezet vár!
Időpont: érkezés kb. 18 órától, akklimatizáció, ismerkedés, hangolódás
Dátum: 2023. október 6. péntek 18-21 óra
Helyszín: Chill Island Club privát szaunaház,
Cím: Budapest 17. kerület, Mezőtárkány u. 4, 1173
(parkolás udvarban ingyenes, a busz 20 méterre áll meg, Örs vezér térről jön-megy, szóval nagyon egyszerű)
Belépő: 10.000 ft/fő, amely tartalmazza az egész éves tagsági díjat is.
Az esemény és a helyszín teljes mértékben zártkörű, garantált a jó társaság.
Jegyek korlátozott számban érhetők el, regisztrálni az editor@spabook.net e-mail címen tudsz, írd meg, hogy hányan jönnétek.
Akkor is írj, ha ez az időpont nem jó Neked, de máskor eljönnél és elküldöm a tudnivalókat!
Minden további részletről e-mailben foglak tájékoztatni.
Várunk szeretettel Benneteket Spabook és a Chill IslaCsapatand Club szaunaestjén!

Világkörüli szaunaprogram október 13-án pénteken a Szauna17-ben
2023-10-13 18:00 - 21:00 | Szauna17, Mezőtárkány utca 4, Budapest, 1173, Magyarország
Szaunázz a világ körül Budapest legújabb szaunaházában! Tarts velünk és élvezd a világ különleges pontjainak hangulatát, zenéit, illatait és ízeit!
18:30-kor Olasz körúttal alapozzuk meg a dolce vita hangulatát, majd
19:20-kor Spanyol mámorban pihenjük ki a hét fáradalmait, végül
20:10-kor bulis Country-val döntjük el, hogy márpedig vidám és fantasztikus hétvégénk lesz a rákövetkező napokban!
A program során gyümölcstál, süti, frissítő limonádé, tea szolgálja kedves vendégeink jóllétét, fogyasszatok bátran!
Dézsazuhany, kinti és benti pihenő, vadonatúj környezet vár!
Időpont: érkezés rugalmasan kb. 18 órától, akklimatizáció, ismerkedés, hangolódás.
Dátum: 2023. október 13. péntek 18-21 óra
Helyszín: Chill Island Club privát szaunaház,
Cím: Budapest 17. kerület, Mezőtárkány u. 4, 1173
(parkolás udvarban ingyenes, a busz 20 méterre áll meg, Örs vezér térről jön-megy, szóval nagyon egyszerű)
Belépő: 10.000 ft/fő, amely tartalmazza az egész éves tagsági díjat is.
Jegyek korlátozott számban érhetők el, regisztrálni az editor@spabook.net e-mail címen tudsz, írd meg, hogy hányan jönnétek.
Akkor is írj, ha ez az időpont nem jó Neked, de máskor eljönnél és elküldöm a tudnivalókat!
Minden további részletről e-mailben foglak tájékoztatni.
Várunk szeretettel Benneteket Spabook és a Chill Island Club szaunaestjén!
